[{"text_idx": "#000002", "text": "Hodiau\u0306 c\u0302iuj programeroj iel rilatas al la situacio post la rusa invado kontrau\u0306 Ukrainion. Niaj kulturkronikaj informoj koncernas informojn de la pola kulturministerio aperantaj sur g\u0302iaj pag\u0302oj pri helpo de polaj kulturinstitucioj; kreig\u0302intan helpokomitaton por ukrainaj muzeoj; la varsovian Nacian Muzeon, kiu siajn servojn direktas dulingve \u2013 pole kaj ukraine. La ampleksa E-komunuma segmento enhavas informon pri Helpo-servo de UEA kaj TEJO responde al la milito en Ukrainio; informon pri la planita por Moskvo SAT-Kongreso kaj c\u0302i-rilata deklaro; informon pri Miguel Ferna\u0301ndez kiel Esperanta voc\u0302o en madrida poezia protestmaratono. La plej nova kanto de JoMo \u201eMi kredas\u201d transdonas la pacmesag\u0302on; ni au\u0306das g\u0302in fragmente. La fragmento de alia kanzono \u201eHejme floras certe sed...\u201d en la plenumo de KAJTO memorigas homojn, kiuj devis forlasi sian hejmurbon Fukushima pro la nuklea akcidento antau\u0306 11 jaroj. La elsendo enhavas ankau\u0306 Leterkeston. La akompana foto prezentas la varsovian Kulturpalacon prilumitan per koloroj de la ukraina nacia flago. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]